Mgr. Adrianus Djajasepoetra, S.J. ()  yaiku Vikaris Apostolik Jakarta wiwit 18 Februari 1953 sing kapilih dening Paus Pius XII. Sadurungé lenggah dadi Vikaris Apostolik, dhèwèké naté dadi rektor ing  Kolese Santo Ignatius, Yogyakarta.

Minangka imam enom, Adrianus makrya ing gereja Kota Baru lan Pugeran Yogyakarta, terus, rong taun naté dikunjara karo tentara Jepang ing Cipinang, Jakarta lan Sukamiskin, Bandung. Sawisé metu saka pakunjaran, Adrianus dadi rektor Kolsani lan Seminari Agung, wakil pangarsané Serikat Yesus lan provikaris dalam wilayah Indonesia.

Sawisé pandhapukan minangka dadi Vikaris Apostolik Djakarta kanthi jejuluk Biskop Tituler Trisipa tanggal 18 Februari 1953, Adrianus ditahbiské dadi biskop tanggal 23 April 1953 déning Nuncio Apostolic kanggo Indonesia uga Biskop Agung Tituler Misthia, Mgr. Georges de Jonghe d'Ardoye, M.E.P., karo Biskop Ko-konsekrator Mgr. Albertus Soegijapranata, S.J. yaiku Vikaris Apostolik Semarang lan Mgr. Pierre Marin Arntz, O.S.C. saka Vikaris Apostolik Bandung.

Amarga Vikariat Apostolik Djakarta dadi Kabiskopan Agung Djakarta ing mangsané Paus Yohanes XXIII, mula Mgr. Djajasepoetra malih Vikaris Apostolik Djakarta dadi Biskop Agung Djakarta wiwit 3 Januari 1961. Adrianus ngrawuhi Konsili Vatikan II (1962–1965).

Ing yuswané kaping 76 thun, Adrianus nyuwun marang Paus supaya dipensiyunaké minangka Biskop Agung, lan lan ditampa ing tanggal 21 Mei 1970.

Rujukan

Pranala luar 

  Biografi singkat di situs Gereja Katedral Jakarta 

Yesuit Indonesia
Uskup Indonesia
Tokoh Jawa